1950. gada FIFA Pasaules kauss
1950. gada FIFA Pasaules kauss notika Brazīlijā no 24. jūnija līdz 16. jūlijam. Tas bija ceturtais Pasaules kausa finālturnīrs. Par Pasaules čempioniem kļuva Urugvajas izlase, kas izšķirošajā spēlē ar 2-1 uzvarēja Brazīliju. Šis bija pirmais Pasaules kausa finālturnīrs pēc Otrā pasaules kara. Šis bija arī vienīgais čempionāts, kurā nenotika izslēgšanas turnīrs, un uzvarētājs tika noskaidrots starp 4 spēcīgākajām izlasēm grupu turnīrā.